CELEX: 32009B0196
Language: lv
Date: 2008-04-22 00:00:00
Title: 2009/196/EK: Eiropas Parlamenta Lēmums ( 2008. gada 22. aprīlis ) par Eiropas Savienības 2006. finanšu gada vispārējā budžeta izpildes apstiprināšanu, IX iedaļa – Eiropas Datu aizsardzības uzraudzītājs

31.3.2009   
            
            
               LV
            
            
               Eiropas Savienības Oficiālais Vēstnesis
            
            
               L 88/90
            
         EIROPAS PARLAMENTA LĒMUMS
   (2008. gada 22. aprīlis)
   par Eiropas Savienības 2006. finanšu gada vispārējā budžeta izpildes apstiprināšanu, IX iedaļa – Eiropas Datu aizsardzības uzraudzītājs
   (2009/196/EK)
   EIROPAS PARLAMENTS,
   ņemot vērā Eiropas Savienības 2006. finanšu gada vispārējo budžetu (1),
   ņemot vērā Eiropas Kopienu galīgos gada pārskatus par 2006. finanšu gadu – I sējums (C6-0370/2007) (2),
   ņemot vērā Eiropas Datu aizsardzības uzraudzītāja gada ziņojumu par 2006. gadā veiktajām iekšējām revīzijām, kuru tas iesniedzis iestādei, kas apstiprina budžeta izpildi,
   ņemot vērā Revīzijas palātas 2006. finanšu gada pārskatu par budžeta izpildi un Revīzijas palātas īpašos ziņojumus kopā ar pārbaudīto iestāžu atbildēm (3),
   ņemot vērā atzinumu par pārskatu ticamību, kā arī par pakārtoto darījumu likumību un pareizību (4), ko Revīzijas palāta ir iesniegusi saskaņā ar EK līguma 248. pantu,
   ņemot vērā EK līguma 272. panta 10. punktu, kā arī 274., 275. un 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6-0094/2008),
   
               1.
            
            
               sniedz Eiropas Datu aizsardzības uzraudzītājam apstiprinājumu par šīs iestādes 2006. finanšu gada budžeta izpildi;
            
         
               2.
            
            
               izklāsta savus konstatējumus turpmāk tekstā iekļautajā rezolūcijā;
            
         
               3.
            
            
               uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Padomei, Komisijai, Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).
            
         
      
         
            Priekšsēdētājs
         
         Hans-Gert PÖTTERING
      
      
         
            Ģenerālsekretārs
         
         Harald RØMER
      
   
   
      (1)  OV L 78, 15.3.2006.
   
   
      (2)  OV C 274, 15.11.2007., 1. lpp.
   
   
      (3)  OV C 273, 15.11.2007., 1. lpp.
   
   
      (4)  OV C 274, 15.11.2007., 130. lpp.
   
   
      (5)  OV L 248, 16.9.2002., 1. lpp.
   
    ---documentbreak--- 
   
               31.3.2009   
            
            
               LV
            
            
               Eiropas Savienības Oficiālais Vēstnesis
            
            
               L 88/91
            
         EIROPAS PARLAMENTA REZOLŪCIJA
   (2008. gada 22. aprīlis)
   ar konstatējumiem, kas ir neatņemama daļa no lēmuma par Eiropas Savienības 2006. finanšu gada vispārējā budžeta izpildes apstiprināšanu, IX iedaļa – Eiropas Datu aizsardzības uzraudzītājs
   EIROPAS PARLAMENTS,
   ņemot vērā Eiropas Savienības 2006. finanšu gada vispārējo budžetu (1),
   ņemot vērā Eiropas Kopienu galīgos gada pārskatus par 2006. finanšu gadu – I sējums (C6-0370/2007) (2),
   ņemot vērā Eiropas Datu aizsardzības uzraudzītāja gada ziņojumu par 2006. gadā veiktajām iekšējām revīzijām, kuru tas iesniedzis iestādei, kas apstiprina budžeta izpildi,
   ņemot vērā Revīzijas palātas 2006. finanšu gada pārskatu par budžeta izpildi un Revīzijas palātas īpašos ziņojumus kopā ar pārbaudīto iestāžu atbildēm (3),
   ņemot vērā atzinumu par pārskatu ticamību, kā arī par pakārtoto darījumu likumību un pareizību (4), ko Revīzijas palāta ir iesniegusi saskaņā ar EK līguma 248. pantu,
   ņemot vērā EK līguma 272. panta 10. punktu, kā arī 274., 275. un 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6-0094/2008),
   
               1.
            
            
               atzīmē, ka 2006. gadā Eiropas Datu aizsardzības uzraudzītāja (EDAU) rīcībā bija saistību apropriācijas EUR 4 138 378 apmērā (2005. gadā – EUR 2 840 733) un to izlietojuma līmenis bija 93,3 %;
            
         
               2.
            
            
               atzīmē, ka Eiropas Revīzijas palātas veiktā EDAU revīzija nedeva pamatu būtisku apsvērumu formulēšanai attiecībā uz šo iestādi; atzīmē, ka pēc tam, kad 2005. gada 1. janvārī tika ieviesta uzkrājumu principa grāmatvedība, EDAU 2006. gada finanšu pārskati uzrāda negatīvus gada saimnieciskos rezultātus (EUR 1 402 513) un vienādu summu gan aktīviem, gan pasīviem (EUR 23 517);
            
         
               3.
            
            
               atzīmē, ka administratīvās sadarbības nolīgums, kuru Komisijas, Parlamenta un Padomes ģenerālsekretāri parakstīja kopīgi ar Eiropas datu aizsardzības uzraudzītāju, 2006. gada 7. decembrī tika pagarināts vēl uz trim gadiem, sākot no 2007. gada 16. janvāra;
            
         
               4.
            
            
               atzīmē, ka, pamatojoties uz iepriekš minēto sadarbības nolīgumu, ar visiem EDAU komandējumiem saistīto administratīvo darbu veic Komisijas Individuālo tiesību pārvaldes un maksājumu birojs un uz EDAU divām darbinieku kategorijām, proti, diviem locekļiem un pārējiem darbiniekiem, attiecas vienādi iekšēji noteikumi par komandējumos radušos uzturēšanās izmaksu atlīdzināšanu;
            
         
               5.
            
            
               ar gandarījumu atzīmē, ka iepriekšējas ex post pārbaudes un EDAU galīgo atzinumu sniegšana noris aizvien veiksmīgāk un EDAU noteiktais termiņš – 2007. gada pavasaris – ir licis iestādēm un struktūrvienībām vairāk pievērsties paziņošanas pienākuma izpildei;
            
         
               6.
            
            
               atzīmē, ka 2006. gada 7. novembrī EDAU pieņēma lēmumu izveidot iestādes darbībai un vajadzībām atbilstošu iekšējās kontroles sistēmu;
            
         
               7.
            
            
               atzinīgi vērtē to, ka EDAU un viņa vietnieks katru gadu publicē rakstiskus paziņojumus par savām finansiālajām interesēm, kā paraugu izmantojot veidlapu, ko katru gadu aizpilda Eiropas Parlamenta deputāti, sniedzot atbilstīgu informāciju par deklarējamu profesionālo darbību un citiem algotiem pienākumiem vai darbībām;
            
         
               8.
            
            
               atzinīgi vērtē EDAU 2007. gada 12. septembra lēmumu pievienoties 1999. gada 25. maija Iestāžu nolīgumam starp Eiropas Parlamentu, Padomi un Komisiju par iekšējo izmeklēšanu, ko veic Eiropas Birojs krāpšanas apkarošanai (OLAF) (6), un piemērot Regulā (EK) Nr. 1073/1999 (7) noteikto sistēmu.
            
         
      (1)  OV L 78, 15.3.2006.
   
   
      (2)  OV C 274, 15.11.2007., 1. lpp.
   
   
      (3)  OV C 273, 15.11.2007., 1. lpp.
   
   
      (4)  OV C 274, 15.11.2007., 130. lpp.
   
   
      (5)  OV L 248, 16.9.2002., 1. lpp.
   
   
      (6)  OV L 136, 31.5.1999., 15. lpp.
   
   
      (7)  Eiropas Parlamenta un Padomes 1999. gada 25. maija Regula (EK) Nr. 1073/1999 par izmeklēšanu, ko veic Eiropas Birojs krāpšanas apkarošanai (OLAF) (OV L 136, 31.5.1999., 1. lpp.).